Nes prestegjeld (Buskerud)

Nes prestegjeld var et prestegjeld tilhørende Hallingdal prosti i Tunsberg bispedømme i Den norske kirke. Det omfattet Nes kommune i Buskerud fylke, og hovedkirken var Nes kirke.

Nes prestegjeld og dets sogn er nå en del av Nesbyen kirkelige fellesråd underlagt Hallingdal prosti.

Historikk 

Ness sókn (norrønt) har sin opprinnelse fra kristningen av landet. Nes prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Prestegjeldet er i 1620 omtalt i Graagaas som Nees Præstegjeld under Hallingdals Prouistij. Overført til Christiania stift 1631.

Ved kgl. res. 17. desember 1836 ble prestegjeldet delt i to ved at de nordlige Gol og Hemsedal sogn ble skilt ut som eget Gol prestegjeld.

Nes prestegjeld dannet grunnlaget for Nes i Hallingdal formannskapsdistrikt opprettet i 1837.

Inndeling 1992: Nes og Flå.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Referanser 

Prestegjeld i Tunsberg bispedømme
Nesbyens historie